**Törtel Roma Nemzetiségi Önkormányzata**

**2747 Törtel, Szent István tér 1.**

**JEGYZŐKÖNYV**

**Törtel Roma Nemzetiségi Önkormányzata Képviselő-testületének**

 **2018. december 20-án megtartott rendes ülésén**

**Határozatok száma: 26-34/2018. (XII.20.)**

**Törtel, 2018. december 20.**

**Jegyzőkönyv**

**Készült:** Törtel Roma Nemzetiségi Önkormányzata 2018. december 20-án 9óra 30 perckor megtartott rendes ülésén.

**Helye:** Törtel Község Önkormányzat Polgármesteri Hivatalának Tanácskozó terme. (2747 Törtel, Szent István tér 1.)

**Völgyi Rudolf György a Roma Nemzetiségi Önkormányzat elnöke** tisztelettel köszönti Dr. Tóth Ágnes jegyzőt, a Törtel Roma Nemzetiségi Önkormányzat Képviselő tagjait, majd az ülést megnyitja.

Megállapítja, hogy a Roma Nemzetiségi Önkormányzat Képviselő-testülete 2 fő jelenlétével határozatképes.

Jegyzőkönyvvezetőnek felkéri Szabó Martin általános ügyintézőt, majd kéri a Képviselő-testület jóváhagyó szavazatát. A Roma Nemzetiségi Önkormányzat Képviselő-testülete egyhangú 2 igen szavazattal egyetért a jegyzőkönyvvezető személyével.

A napirendi pontokra a következőképpen tesz javaslatot:

**Nyilvános ülés**

**Napirendi pont Előadó**

|  |  |  |
| --- | --- | --- |
| 1. Előterjesztés Törtel Roma Nemzetiségi Önkormányzata 2019. évi belső ellenőrzési terve tárgyában
2. Egyebek
 |  | Völgyi Rudolf György elnökVölgyi Rudolf György elnök |

**Völgyi Rudolf György a Roma Nemzetiségi Önkormányzat elnöke** kéri a Képviselő-testület tagjait a mai ülés napirendi pontjának elfogadására. A Roma Nemzetiségi Önkormányzat Képviselő-testületének tagjai a mai ülés napirendjének megtárgyalását egyhangú szavazással jóváhagyják.

1. **Napirendi pont**

**Völgyi Rudolf György a Roma Nemzetiségi Önkormányzat elnöke** ismerteti az első napirendi pontot a 2019. évi belső ellenőrzési terv tárgyában, majd az írásos előterjesztés szószerinti értelmezésében előadja:

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) értelmében, a belső ellenőrzés évente köteles összeállítani a tárgyévet követő évre vonatkozó ellenőrzési tervet, melynek kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia.

A Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 119. § (5) bekezdése alapján, a helyi önkormányzatra vonatkozó éves belső ellenőrzési tervet a Képviselő-testületnek az előző év december 31-ig kell jóváhagynia.

A belső ellenőrzési tervet a Bkr. 31.§ (4) bekezdésében előírt tartalommal kell elkészíteni a Nemzetgazdasági Minisztérium által közzétett útmutató figyelembevételével.

Fenti jogszabályi hivatkozások alapján, az előterjesztés mellékletében foglaltak szerint Törtel Község Önkormányzata Képviselő-testülete a 189/2018(XII.12.) számú határozatával fogadta el a 2019. évi belső ellenőrzési tervét.

Az elfogadott 2019. évi belső ellenőrzési terv Törtel Roma Nemzetiségi Önkormányzatát az alábbiakban érinti:

* 2018. évi beszámoló megfelelősége
* Működés, gazdálkodás, szabályozottság

Kérem a Tisztelt Képviselő-testületet, hogy az előterjesztésben foglaltakat tárgyalja meg és a határozati javaslatot fogadja el!

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy az előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzata Képviselő-testületének**

**26/2018. (XII.20.) határozata**

**Törtel Roma Nemzetiségi Önkormányzata 2019. évi belső ellenőrzési terve tárgyában**

1. Törtel Roma Nemzetiségi Önkormányzata Képviselő-testülete elfogadja az önkormányzat 2019. évi belső ellenőrzési tervét.
2. Kéri a Törteli Polgármesteri Hivatalt a szükséges intézkedések megtételére.

Határidő: azonnal

Felelős: Völgyi Rudolf

 elnök

1. **Napirendi pont**

Egyebek.

**Völgyi Rudolf György a Roma Nemzetiségi Önkormányzat elnöke** az egyebek napirendi ponton belül az alábbiakról tájékoztatja a Képviselő-testületet:

* **Völgyi Rudolf György a Roma Nemzetiségi Önkormányzat elnöke** elmondja, Törtel Roma Nemzetiségi Önkormányzat Képviselő-testülete a 20/2018. (IX.26.) számú határozata alapján a Roma Mikulás ünnepséget 120.000 Ft-tal támogatta. A rendezvény költségei ténylegesen 119.985 Ft-ba kerültek

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**27/2018. (XII.20.) határozata**

**a Roma Mikulás Ünnepség megrendezése tárgyában**

Törtel Roma Nemzetiségi Önkormányzat Képviselő-testülete a 20/2018.(IX.26.) számú határozatával úgy döntött, hogy Roma Mikulás Ünnepség kerüljön megrendezésre 2018. december hónapban. A rendezvényhez 120.000 Ft-tal járult hozzá a 2018. évi költségvetés terhére.

A rendezvény költségei ténylegesen 119.985 Ft-ba kerültek.

Határidő: azonnal

Felelős: Völgyi Rudolf

 elnök

* **Völgyi Rudolf György a Roma Nemzetiségi Önkormányzat elnöke** elmondja, Törtel Roma Nemzetiségi Önkormányzat Képviselő-testülete a 21/2018. (IX.26.) számú határozata alapján a Szeretetebédet 120.000 Ft-tal támogatta. A rendezvény költségei ténylegesen 51.855 Ft-ba kerültek.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**28/2018. (XII.20.) határozata**

**a Törtel Község Önkormányzata szervezésében lebonyolított** **„Szeretetebéd” rendezvényhez való hozzájárulás tárgyában**

Törtel Roma Nemzetiségi Önkormányzat Képviselő-testülete 21/2018. (IX.26.) határozatával úgy döntött, hogy a Törtel Község Önkormányzata szervezésében lebonyolított „Szeretetebéd” rendezvényhez hozzájáruljanak 40 adag ebéd megfőzésével 2018. december hónapban. A rendezvényt 120.000 Ft-tal támogatta a 2018. évi költségvetés terhére.
A rendezvény költségei ténylegesen 51.855 Ft-ba kerültek.

Határidő: azonnal

Felelős: Völgyi Rudolf

 elnök

* **Völgyi Rudolf György a Roma Nemzetiségi Önkormányzat elnöke** tájékoztat, hogy az október és novemberi rendezvényekre 12.000 Ft értékben koszorúkat vásároltak.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**29/2018. (XII.20.) határozata**

**koszorú vásárlása tárgyában**

Törtel Roma Nemzetiségi Önkormányzat Képviselő-testülete jóváhagyja, hogy 12.000 Ft értékben koszorút vásároljanak 2018. október és november hónapban a 2018. évi költségvetés

terhére.

Határidő: azonnal

Felelős: elnök

* **Völgyi Rudolf György a Roma Nemzetiségi Önkormányzat** tájékoztatja Képviselő-testületet, a 2019. évi vagyonnyilatkozatok megtételéhez szükséges nyomtatványokat ebben a hónapban megrendelték. A nyilatkozatok 8.421 Ft-ba kerültek.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**30/2018. (XII.20.) határozata**

**vagyonnyilatkozat garnitúra vásárlása tárgyában**

Törtel Roma Nemzetiségi Önkormányzat Képviselő-testülete jóváhagyja, hogy 8.421 Ft értékben vagyonnyilatkozat garnitúrát rendeljenek 2018. december hónapban, a 2018. évi költségvetés terhére.

Határidő: azonnal

Felelős: Völgyi Rudolf

 elnök

* **Völgyi Rudolf György a Roma Nemzetiségi Önkormányzat elnöke** elmondja, hogy

megkötésre kerültek az együttműködési megállapodások az intézmények vezetőivel, melyek egymás munkájának segítéséről szólnak. A mellékelt megállapodásokban részletesen megismerkedhettek az együttműködés főbb területeivel.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**31/2018.(XII.20.) határozata**

**Törteli Tulipán Óvodával kötött együttműködési megállapodás tárgyában**

Törtel Roma Nemzetiségi Önkormányzat Képviselő-testülete jóváhagyja a Törteli Tulipán Óvodával (2747 Törtel Kossuth L. út 1-5.) kötött együttműködési megállapodást a jegyzőkönyv melléklete szerint.

Határidő: azonnal

Felelős: Völgyi Rudolf

 elnök

**Völgyi Rudolf György a Roma Nemzetiségi Önkormányzat elnöke** ismételten szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**32/2018.(XII.20.) határozata**

**Déryné Művelődési Központ és Könyvtárral kötött együttműködési megállapodás tárgyában**

Törtel Roma Nemzetiségi Önkormányzat Képviselő-testülete jóváhagyja a Déryné Művelődési Központ és Könyvtárral (2747 Törtel, Dózsa György út 20-22.) kötött együttműködési megállapodást a jegyzőkönyv melléklete szerint.

Határidő: azonnal

Felelős: Völgyi Rudolf

 elnök

**Völgyi Rudolf György a Roma Nemzetiségi Önkormányzat elnöke** ismételten szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**33/2018.(XII.20.) határozata**

**Törteli Szent István Király Általános Iskolával kötött együttműködési megállapodás tárgyában**

Törtel Roma Nemzetiségi Önkormányzat Képviselő-testülete jóváhagyja a Törteli Szent István Király Általános Iskolával(2747 Törtel, Szent István tér 2.) kötött együttműködési megállapodást a jegyzőkönyv melléklete szerint.

Határidő: azonnal

Felelős: Völgyi Rudolf

 elnök

**Völgyi Rudolf György a Roma Nemzetiségi Önkormányzat elnöke** ismételten szavazásra kéri a Képviselő-testület tagjait, akik 2 igen szavazattal jóváhagyják a határozati javaslatot.

**Törtel Roma Nemzetiségi Önkormányzat**

**34/2018.(XII.20.) határozata**

**Törteli Községi Sportkörrel kötött együttműködési megállapodás tárgyában**

Törtel Roma Nemzetiségi Önkormányzat Képviselő-testülete jóváhagyja a Törteli Községi Sportkörrel(2747 Törtel, Szent István tér 1.) kötött együttműködési megállapodást a jegyzőkönyv melléklete szerint.

Határidő: azonnal

Felelős: Völgyi Rudolf

 elnök

Tekintettel arra, hogy a Képviselő-testület tagjai részéről a mai ülés napirendi pontjaival kapcsolatos további kérdés, észrevétel nem érkezett, **Völgyi Rudolf György a Roma Nemzetiségi Önkormányzat elnöke** megköszöni a munkát, majd az ülést befejezettnek tekinti 9 óra 40 perckor.

Kmf.

 Völgyi Rudolf György Határ László

Nemzetiségi Önkormányzat elnöke Jegyzőkönyv hitelesítő